Diari Oficial de la Generalitat Valenciana


Sumari del DOGV 3787, del 06-07-2000 (2000/5645)

Informació pública del programa de desenvolupament d'actuació integrada de la unitat d'execució IV del pla especial Villa Marco, projecte d'urbanització i reparcel·lació.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3787

Data del DOGV
:   06-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5645


Organisme emissor
:   Ajuntament del Campello

Tipus de document
:   Anunci

Informació pública del programa de desenvolupament d'actuació integrada de la unitat d'execució IV del pla especial Villa Marco, projecte d'urbanització i reparcel·lació. [2000/M5645]
  
Mitjançant la Resolució de l'Alcaldia número 1.363-2000, de 27 de juny de 2000, es va acordar sotmetre a informació pública, per termini de 20 dies, la proposta de programa per al desenvolupament d'actuació integrada de la unitat d'execució IV, inclosa en el pla especial Villa Marco, projecte de reparcel·lació i projecte d'urbanització, (que inclou projecte de seguretat i salut), promogut pel senyor José Rincón Revuelta, en representació de la mercantil Villa Marco SA, amb data de 18 de maig de 2000 (R.G.E. 6294).
  
Durant l'indicat termini de 20 dies, a comptar a partir del següent al de la publicació d'aquest edicte en el Diari Oficial de la Generalitat Valenciana, es podran presentar les al·legacions que s'estimen pertinents, amb expressa indicació que en relació a la proposta de programa, el període d'informació pública té el caràcter de simultani concurs públic per a la selecció d'urbanitzador; es podran presentar, durant aquest termini, al·legacions i altres alternatives tècniques en competència amb l'exposada al públic.
  
En els cinc dies següents al venciment del termini anterior, els interessats podran presentar les proposicions jurídiques que consideren convenients en el registre general de l'ajuntament.
  
Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica, substancialment distinta a la inicial i en presentara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions pels interessats.
  
L'expedient complet estarà exposat al públic i podrà consultar-se, durant el termini indicat, en l'Ajuntament del Campello, en el Negociat de Planejament i Gestión, de dilluns a divendres, des de les 10.00 fins a les 14.00 hores.
  
Cosa que es publica de conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Aquest anunci serveix de notificació als possibles titulars cadastrals, que no han pogut ser notificats personalment i que són :
  
Referència cadastral Titular
  
5836518 Desconegut